כשהעיניים מופנות למלחמת הטיטאנים שנאבקים על כס הנשיאות בארה"ב, לפעמים קצת קשה להיזכר שאתגרי החיים שלנו קשים לא פחות ואולי אף יותר. בדומה לשני המועמדים, העיסוק בפלסטיקה דורש מאתנו דקדוק בפרטים הקטנים כשמונחת על הכף היכולת שלנו לעמוד במשימה שקבענו לעצמנו. קבלו מספר עצות טובות שיעזרו לכם לייצר בהצלחה באמצעות תבניות מרובות שקעים.
בדומה לכל שער רגיל כמו שערים בנמל תעופה ובבית ספר, תפקידם של כניסות החומר (שערים) בהזרקה הינו לשלוט על זרימת פלסטיק חם לתוך התבנית בתחילת מחזור ההזרקה, ולשמור על הלחץ של החומר עד שהמוצר מתקרר. בתבנית של שקע יחיד נהוג להשתמש בדרך כלל בכניסות ישירות וכן בדיזות חמות המתמודדות יפה עם צורות גאומטריות מורכבות ומאפשרים לקצוץ את ה"זנב" שנותר במוצר (בכניסה ישירה). כניסות אלה אינן מתאימות בדרך כלל בתבנית מרובת שקעים. פה נדרש משהו יותר גמיש, כמו כניסות מצד המוצר (edge gate) או צוללות.